《次韵赵朴翁赴衍圣公峄山书之招》
元代·方回

邹鲁相望击柝间，亦颜谁许独晞颜。
同源泗水别溯水，接壤峄山连泰山。
万山元勋辟杨墨，一时浮论主雍环。
七篇事业君能讲，男子临岐泪肯潸。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。